Diari Oficial de la Generalitat Valenciana


Sumari del DOGV 8422, del 13-11-2018 (2018/10406)

Notificació de la sentència dictada en procediment ordinari número 835/2015.
----------------------------------------------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10494


Organisme emissor
:   Jutjat de Primera Instància i Instrucció Número 4 de Sant Vicent del Raspeig

Tipus de document
:   Edicte

Notificació de la sentència dictada en procediment ordinari número 835/2015. [2018/10041]  
Procediment: procediment ordinari número 835/2015.  
En aquest procediment, seguit a instàncies de Nova Akra 2, SL, contra Construcciones Belmiola, SL, i Tomás Pareja Ramírez, s'ha dictat sentència la part dispositiva de la qual literalment és la següent:  
  
«Dispositiva  
1. Desestime íntegrament la demanda interposada per la procuradora Carolina Martí Sáez, actuant en nom i representació de Nova Akra 2, SL, contra Tomás Pareja Ramírez, a qui absolc de les peticions formulades de contrari contra ell, amb condemna a l'entitat actora a assumir les costes produïdes per aquesta part.  
2. Estime íntegrament la demanda interposada per la procuradora Carolina Martí Sáez, actuant en nom i representació de Nova Akra 2, SL, contra Construcciones Belmiola, SL, a la qual condemne a reparar a càrrec seu la totalitat dels desperfectes existents en l'edificació situada al carrer del Mercat, número 46, de Sant Joan d'Alacant, segons l'informe emés per l'arquitecte tècnic senyor Escalante Asencio, consistents en la rehabilitació de forjats dels soterranis 1 i 2 i la reparació de mènsules en el soterrani 2; cal que es redacte prèviament, per un tècnic competent, un projecte de reparació que establisca l'inventari complet i els criteris d'intervenció, sent per compte de la mercantil condemnada els honoraris tècnics del projecte i la direcció, així com les llicències, les taxes, els impostos i la totalitat de despeses que supose la reparació, més condemna al pagament de les costes de l'actora.  
Notifiqueu en forma legal a les parts i feu-los saber que aquesta sentència no és ferma i que en contra seua es pot interposar un recurs d'apel·lació que, si és el cas, haurà de formalitzar-se amb els requisits que segueixen, sota l'advertència expressa d'inadmissió a tràmit:  
1r. L'escrit d'interposició haurà de citar la resolució objecte d'apel·lació, els pronunciaments que s'impugnen i les al·legacions en què es basa la impugnació.  
2n. Haurà de dirigir-se a aquest jutjat i presentar-se en un termini de vint dies comptats a partir de l'endemà de la notificació d'aquesta interlocutòria per a ser resolt, prèvia la tramitació legal corresponent, per la Audiència Provincial d'Alacant.  
3r. Si la quantia del procés és superior a dos mil euros (2.000 ?), l'escrit haurà d'anar firmat per un advocat i procurador de poder suficient.  
4t. Juntament amb l'escrit d'interposició del recurs haurà d'acreditar-se la constitució d'un dipòsit per un import de cinquanta euros (50 ?) que s'hauran d'ingressar en el compte de dipòsits i consignacions d'aquest jutjat.  
En cas de no aportar-se el document justificatiu juntament amb l'escrit d'interposició del recurs i de no esmenar-se l'omissió o el defecte en la constitució del dipòsit, s'inadmetrà aquest a tràmit.  
5é. En el cas de concórrer el fet imposable, haurà d'adjuntar-se el justificant d'autoliquidació del pagament de la taxa per l'exercici de la potestat jurisdiccional prevista en la Llei 10/2012, de 20 de novembre. La falta de presentació del justificant indicat no suspendrà el transcurs dels terminis processals, i se'n podrà produir la preclusió.  
Aquesta és la meua sentència, cosa que dispose, mane i firme. En done fe.»  
  
Publicació. L'anterior resolució ha sigut firmada, llegida i publicada per la mateixa jutgessa que la va dictar, mentre es trobava celebrant audiència en el dia de la seua data. En done fe.  
I atés que la demandada, Construcciones Belmiola, SL, es troba en parador ignorat, expedisc aquest edicte a fi que li valga de notificació de forma deguda.  
  
Sant Vicent del Raspeig, 31 de juliol de 2018.- El lletrat de l'Administració de justícia: Antonio Senís Fernández.